ფრანკ-ვალტერ შტაინმაიერი
ფრანკ-ვალტერ შტაინმაიერი (გერმ. Frank-Walter Steinmeier; დ. 5 იანვარი, 1956, დეტმოლდი, ჩრდილოეთი რაინ-ვესტფალია, გერმანია) — გერმანელი პოლიტიკოსი, გერმანიის საგარეო საქმეთა მინისტრი 2005–2009 და 2013–2017 წლებში, ვიცე-კანცლერი 2007–2009 წლებში. გერმანიის სოციალ-დემოკრატიული პარტიის წევრი. 2009 წლის არჩევნებზე, კანცლერობის კანდიდატი სოციალ-დემოკრატიული პარტიიდან. 2017 წლის 12 თებერვალს, აირჩიეს გერმანიის პრეზიდენტად.